cyanic-selkie/wikianc huggingface dataset:
โอนิงิริ
ประวัติ
โอนิงิริในสมัยก่อนมีลักษณะปั้นเป็นก้อนกลมเพื่อง่ายในการถือและไปกินนอกสถานที่ โดยในยุคก่อนซามูไรสามารถพกพาไปกินได้สะดวกในสนามรบ โดยในยุคเฮอังได้มีการห่อข้าวปั้นในลักษณะเป็นเหลี่ยมขึ้น เพื่อให้ง่ายต่อการวางซ้อนกัน จากยุคคามากูระจนถึงยุคเอโดะ โอนิงิริยังไม่มีการห่อด้วยสาหร่าย โดยปรุงรสด้วยเกลือเป็นหลัก จนกระทั่งยุคเมจิที่เริ่มมีการรู้จักใช้สาหร่ายในอาหารต่าง ๆ
หลังจากที่มีการใช้เครื่องจักรในการห่อข้าวปั้นไม่เป็นผลสำเร็จ เนื่องจากรูปร่างที่ยากต่อการทำ จนกระทั่งในช่วงประมาณคริสต์ทศวรรษ 1980 ได้มีการห่อข้าวปั้นในรูปแบบใหม่คือ ปั้นข้าวปั้นก่อนแล้วค่อยยัดไส้ โดยการห่อข้าวเป็นรูปสามเหลี่ยมและยัดไส้ตามเข้าไปทีหลัง และสุดท้ายปิดรูด้วยสาหร่าย โดยในภายหลังได้มีการพัฒนาบรรจุภัณฑ์ข้าวปั้นและสาหร่ายแยกจากกัน เพื่อป้องกันปัญหาสาหร่ายที่ห่อนั้นเหนียว โดยจะต้องนำสาหร่ายมาพันรอบข้าวปั้นก่อนรับประทาน
การหาซื้อโอนิงิริ
โอนิงิริสามารถหาซื้อได้ในร้านสะดวกซื้อเกือบทุกร้านในประเทศญี่ปุ่น โดยมีไส้แบบต่าง ๆ โดยจะเห็นได้ว่าโอนิงิริเป็นอาหารกินเล่นที่นิยมมากที่สุดอย่างหนึ่ง โดยในประเทศญี่ปุ่นมีร้านขายโอนิงิริโดยเฉพาะที่เรียกว่า "โอนิงิริยะ" ซึ่งทำโอนิงิริตามสั่ง
ไส้ต่าง ๆ
โอนิงิริมีตั้งแต่แบบไม่มีไส้ และแบบมีไส้ต่าง ๆ เช่น ปลา ปลาไหล ชิราโกะ ฟูริกาเกะ ผักดอง กิมจิ โนซาวานะ ยำสาหร่าย สึกูดานิ อูเมโบชิ คานิ มิโซะ เม็นไตโกะ อูนิ โอกากะ ทาราโกะ สลัดไข่กุ้ง สลัดปูอัด ซาบะย่างเกลือ แซลมอนย่างซีอิ๊ว
ทางหลวงแผ่นดินหมายเลข 2243
ทางหลวงแผ่นดินหมายเลข 2243 สายบัวชุม–ปากช่อง เป็นถนนสายหนึ่งในจังหวัดลพบุรี จังหวัดสระบุรี และจังหวัดนครราชสีมา มีระยะทางทั้งหมด 72.138 กิโลเมตร เส้นทางเริ่มจากถนนสุรนารายณ์ (ทางหลวงแผ่นดินหมายเลข 205) ตำบลบัวชุม อำเภอชัยบาดาล จังหวัดลพบุรี ตัดกับทางหลวงแผ่นดินหมายเลข 2272 ที่บ้านบัวชุม ตัดกับทางหลวงชนบท ลบ.4028 ตัดกับทางหลวงแผ่นดินหมายเลข 2256 ที่บ้านลำพญาไม้ จากนั้นจึงเข้าสู่เขตตำบลหัวลำ อำเภอท่าหลวง จากนั้นจึงเข้าสู่เขตตำบลห้วยขุนราม อำเภอพัฒนานิคม จังหวัดลพบุรี ตัดกับทางหลวงแผ่นดินหมายเลข 2282 ที่บ้านโป่งเกตุ จากนั้นจึงเข้าสู่เขตตำบลซับสนุ่น อำเภอมวกเหล็ก จังหวัดสระบุรี ตัดกับทางหลวงชนบท สบ.4005 ผ่านตำบลหนองย่างเสือ ตัดกับทางหลวงแผ่นดินหมายเลข 2224 ที่บ้านหนองผักหนอก จากนั้นจึงข้ามห้วยทองหลางเข้าสู่เขตตำบลปากช่อง อำเภอปากช่อง จังหวัดนครราชสีมา ตัดกับทางหลวงแผ่นดินหมายเลข 2274 ที่บ้านหนองอีเหลอ สิ้นสุดทางหลวงแผ่นดินบริเวณหน้าโรงแรม The Pino Hotel (กิโลเมตรที่ 72+138) แต่ถนนยังคงมุ่งหน้าต่อไปโดยข้ามทางรถไฟสายชุมทางแก่งคอย–ชุมทางถนนจิระจนสิ้นสุดบนถนนมิตรภาพสายเก่าบริเวณข้างสวนสาธารณะเขาแคน เส้นทางในเขตจังหวัดลพบุรีและจังหวัดสระบุรีดูแลโดยแขวงการทางลพบุรีที่ 2 (ลำนารายณ์) ส่วนเส้นทางในเขตจังหวัดนครราชสีมาดูแลโดยแขวงการทางนครราชสีมาที่ 2 และเทศบาลเมืองปากช่อง
แรงน้ำขึ้นลง
แรงไทดัล (Tidal force) เป็นผลกระทบทุติยภูมิที่เกิดจากแรงโน้มถ่วง และเป็นส่วนสำคัญที่ทำให้เกิดปรากฏการณ์น้ำขึ้นน้ำลง แรงนี้เกิดขึ้นจากแรงโน้มถ่วงของวัตถุหนึ่งที่กระทำต่ออีกวัตถุหนึ่ง อย่างไม่สม่ำเสมอกันตลอดแนวเส้นผ่านศูนย์กลาง ด้านที่อยู่ใกล้กับวัตถุที่สองมากกว่าจึงได้รับแรงดึงดูดที่มากกว่า ขณะที่ด้านตรงกันข้ามจะถูกแรงดึงดูดน้อยกว่า
เมื่อวัตถุหนึ่ง (วัตถุ ก) ถูกกระทำโดยแรงโน้มถ่วงจากวัตถุอีกชิ้นหนึ่ง (วัตถุ ข) สนามแรงโน้มถ่วงจะมีความแปรปรวนอย่างมีนัยสำคัญบนวัตถุ ก ระหว่างด้านที่วัตถุประจันหน้ากับวัตถุ ข กับอีกด้านหนึ่งที่อยู่ไกลออกไป แผนภาพด้านข้างนี้แสดงให้เห็นแรงกระทำจากแรงโน้มถ่วงที่แตกต่างกันที่เกิดขึ้นบนวัตถุทรงกลม ก อันเกิดจากแรงของวัตถุ ข ซึ่งทำให้เกิดแรงดึงระหว่างวัตถุทั้งสอง หากแรงมีขนาดสูงมากอาจทำให้วัตถุมีรูปร่างบิดเบี้ยวไป หรือกรณีสุดโต่งคือวัตถุอาจฉีกขาดออกจากกันได้ ขีดจำกัดโรเช คือระยะห่างระหว่างดาวเคราะห์ที่ปรากฏการณ์ไทดัลสามารถทำให้วัตถุฉีกขาดออกเป็นเสี่ยง ๆ เนื่องจากความแตกต่างอย่างมากของสนามแรงโน้มถ่วงจากดาวเคราะห์ จนสามารถเอาชนะแรงดึงดูดระหว่างชิ้นส่วนของวัตถุ แรงดึงชนิดนี้จะไม่เกิดขึ้นถ้าสนามแรงโน้มถ่วงมีลักษณะสม่ำเสมอ เพราะสนามที่สม่ำเสมอนี้จะทำให้วัตถุทั้งชิ้นเคลื่อนที่ไปในทิศทางและในอัตราความเร็วเท่า ๆ กัน
วิทยาลัยพิชญบัณฑิต
วิทยาลัยพิชญบัณฑิต (Pitchayabundit College) เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองหนองบัวลำภู จังหวัดหนองบัวลำภู ก่อตั้งขึ้นเมื่อปี พ.ศ. 2551 นับเป็นสถาบันอุดมศึกษาเอกชนแห่งแรกของจังหวัดหนองบัวลำภูและมีศูนย์การศึกษานอกที่ตั้งอยู่ที่จังหวัดอุดรธานีด้วย
คณะ
วิทยาลัยพิชญบัณฑิต เปิดทำการสอนในระดับปริญญาตรี และปริญญาโท เมื่อปี พ.ศ. 2551 นับเป็นสถาบันเอกชนแห่งแรกในจังหวัดหนองบัวลำภู โดยเปิดทำการสอนใน 5 คณะวิชา 1 บัณฑิตศึกษาได้แก่
คณะบริหารธุรกิจ คณะรัฐศาสตร์ คณะวิทยาศาสตร์
คณะวิศวกรรมศาสตร์
คณะศึกษาศาสตร์ บัณฑิตศึกษา
ศูนย์การศึกษานอกที่ตั้ง จ.อุดรธานี
เปิดทำการสอนในระดับปริญญาตรี โดยเปิดทำการสอนใน 3 คณะวิชา ได้แก่
คณะรัฐศาสตร์และนิติศาสตร์ คณะวิทยาศาสตร์
บ้านสบรวก
บ้านสบรวก คือหมู่บ้านหมู่ที่ 1 ของตำบลเวียง อำเภอเชียงแสน จังหวัดเชียงราย ตั้งอยู่บริเวณที่แม่น้ำรวกและแม่น้ำโขงไหลบรรจบกัน ซึ่งก่อให้เกิดชายแดนระหว่างประเทศไทย ประเทศพม่า และประเทศลาว ทำเลที่ตั้งนี้สร้างตลาดสำหรับนักท่องเที่ยวในฐานะ "หัวใจ" แห่งสามเหลี่ยมทองคำ
เจ้าชายฟิลิปแห่งยูโกสลาเวีย
พระองค์เป็นพระโอรสในอาเล็กซานดาร์ คาราจอร์เจวิชกับอดีตพระวรชายาเจ้าหญิงมารีอา ดา กลอเรีย ดัสเชสแห่งเซกอร์เบ ซึ่งปัจจุบันเจ้าหญิงมาเรียทรงอภิเษกสมรสกับดยุกแห่งเซกอร์เบ และพระองค์ยังเป็นพระเชษฐาฝาแฝดกับเจ้าชายอเล็กซานเดอร์แห่งเซอร์เบีย พระองค์ทรงอยู่ในลำดับที่สองของการสืบราชบัลลังก์เซอร์เบียรองจากพระเชษฐาคือ เจ้าชายปีเตอร์ รัชทายาทแห่งเซอร์เบีย พระอัยกาและพระอัยยิกาของพระองค์คือสมเด็จพระราชาธิบดีปีเตอร์ที่ 2 แห่งยูโกสลาเวียและสมเด็จพระราชินีอเล็กซันดราแห่งยูโกสลาเวียผู้ซึ่งเป็นพระธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเซีย มานอส พระวรราชชายาแห่งกรีซ ผู้มีสายทรงบิดาจากพระเจ้าจอร์จที่ 1 แห่งกรีซที่ราชวงศ์โคเมนอส สายทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซที่ราชวงศ์โรมานอฟ พระอัยกาและพระอัยยิกาฝ่ายพระมารดาของเจ้าชายฟิลิปคือเจ้าชายเปโดร กัสโตรแห่งออร์เลออง-บราแกนซากับเจ้าหญิงมาเรีย เดอ ลา เอสปาเรนซา แห่งบูร์บง-ทูซิชิลี มีพระบิดามารดาอุปถัมภ์คือสมเด็จพระราชินีโซเฟียแห่งสเปน,สมเด็จพระราชาธิบดีคอนสแตนตินที่ 2 แห่งกรีซและเจ้าหญิงอาน ดัชเชสแห่งกาลาเบรีย
เจ้าชายฟิลิปทรงพำนักในรัฐเวอร์จิเนียจนกระทั่ง พ.ศ. 2527 ทรงเข้าศึกษาที่โรงเรียนในกรุงลอนดอนพร้อมกับพระอนุชาฝาแฝด ใน พ.ศ. 2543 ทรงสำเร็จการศึกษาจากโรงเรียนคิงส์ที่เคนเตอร์บิวรี ทรงสำเร็จการศึกษาปริญญาตรีจากมหาวิทยาลัยลอนดอนในด้านศิลปะ ปัจจุบันทรงทำงานที่สถาบันการเงินในลอนดอน
ในวันที่ 17 กรกฎาคม พ.ศ. 2544 เจ้าชายฟิลิปและพระราชวงศ์ได้รับสิทธิ์ในพระราชวังเบลิ ดีวอร์ในกรุงเบลเกรด พระองค์ทรงอยู่ในลำดับการสืบราชบัลลังก์อังกฤษอีกด้วย ทางพระมารดาทรงเป็นเชื้อสายของมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสโดยเป็นเชื้อสายในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง
อ้างอิง
1982
กองบังคับการวิทยาการ ภาค 3
กองบังคับการวิทยาการ ภาค 3 เป็นหน่วยงานภายใต้การปฏิบัติหน้าที่ของกองทะเบียนประวัติอาชญากร ซึ่งมีฐานะเป็นกองบังคับการ โดยขึ้นตรงต่อสำนักงานนิติวิทยาศาสตร์ตำรวจ มีอำนาจหน้าที่และความรับผิดชอบโดยตรงเกี่ยวกับการรับผิดชอบควบคุมเกี่ยวกับงานพิมพ์ลายพิมพ์นิ้วมือของผู้กระทำความผิด รับและแจ้งผลการตรวจสอบลายพิมพ์นิ้วมือของผู้ต้องหา ศพซึ่งเกิดจากการตายผิดธรรมชาติ จำเลย และนักโทษที่เข้าใหม่ ขอปรับชั้นนักโทษ การขอพักการลงโทษแก่ผู้กระทำความผิด การขอพระราชทานอภัยโทษ ควบคุมนักโทษหลบหนีและนักโทษประหารชีวิต บุคคลพ้นโทษ บุคคลที่เป็นที่ต้องการตัว บุคคลที่ถูกอายัดตัว บุคคลต้องห้ามเข้าราชอาณาจักร
รวมทั้งการควบคุมผู้ประพฤติที่ส่งตัวมาจากสำนักงานควบคุมความประพฤติ ผู้ขออนุญาตและผู้ขอสมัครงานที่ส่วนราชการหรือภายในองค์กรอื่น ทั้งภายในและภายนอกประเทศที่จัดส่งมาให้ดำเนินการ งานจัดทำบัญชีต้องโทษ งานติดตามผลคดีและการไปคัดผลคดีจามกรมอัยการฯ และการจัดส่งเจ้าหน้าที่ไปพิมพ์ลายพิมพ์นิ้วมือตามที่หน่วยงานราชการหรือองค์กรต่าง ๆ ตามที่ได้ขอรับความร่วมมือ โดยแบ่งส่วนราชการออกเป็น 4 หน่วยงาน คือ
กีฬาเทนนิสในโอลิมปิกฤดูร้อน 2020 – คู่ผสม
การแข่งขันกีฬาเทนนิสในโอลิมปิกฤดูร้อน 2020 – คู่ผสม เป็น 1 ใน 5 รายการแข่งขันเทนนิสที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม - 1 สิงหาคม พ.ศ. 2564 ที่สนามกีฬาในร่มอาริอาเกะ การแข่งขันรายการคู่ผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 ทีมจาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 8 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1900
รูปแบบการแข่งขัน
การแข่งขันเป็นการแข่งขันแบบแพ้คัดออกครั้งเดียวร่วมกับการแข่งขันชิงเหรียญทองแดง การแข่งขันใช้เซตที่ดีที่สุดของ 3 เซต ไทเบรกจะเล่นในทุกเซตที่มีคะแนนถึง 6-6 รวมถึงเซตสุดท้ายของแมตช์
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
พระอโนมทัสสีพุทธเจ้า
หลังจากศาสนาของพระโสภิตะพุทธเจ้าอันตรธานไป เป็นช่วงเวลาที่ว่างเว้นจากพระพุทธเจ้าถึงอสงไขยหนึ่ง เรียกว่า ชัยยะอสงไขย ล่วงมาถึงวรกัปหนึ่งมีพระพุทธเจ้ามาอุบัติ ๓ พระองค์ พระพุทธเจ้าองค์แรกทรงพระนามว่า พระอโนมทัสสีพุทธเจ้า
พระประวัติ
พระอโนมทัสสีพุทธเจ้า ประสูติเป็นพระอโนมทัสสีราชกุมาร ในราชวงศ์กษัตริย์แห่งจันทวดีนคร พระราชบิดาทรงพระนามว่าพระเจ้ายสวา และพระราชมารดาทรงพระนามว่าพระนางยโสธรา
อโนมทัสสีราชกุมารทรงเกษมสำราญอยู่ ๑๐,๐๐๐ ปี ในปราสาท ๓ หลัง คือ สิริปราสาท อุปสิริปราสาท และสิริวัฑฒะปราสาท มีพระมเหสีพระนามว่า สิริมาเทวี และทรงมีสนมนารีแวดล้อมอีก ๒๓,๐๐๐ นาง
วันหนึ่ง พระอโนมทัสสีทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และนักบวช พระองค์จึงมีพระทัยน้อมไปทางบรรพชา
เมื่อพระนางสิริมาเทวีประสูติพระโอรส พระนามว่า อุปวาณะกุมาร จึงได้เสด็จออกบรรพชาด้วยพระวอทอง มีผู้ออกบรรพชาตามจำนวน ๓ โกฏิ อโนมทัสสีราชกุมารทรงบำเพ็ญความเพียรอยู่ ณ หมู่บ้านอนูปมพราหมณ์ เป็นเวลา ๑๐ เดือน จนถึงวันเพ็ญเดือนวิสาขะ ทรงรับข้าวมธุปายาสจากธิดาอนูปมเศรษฐี และรับหญ้า ๘ กำจากอนูปมาชีวก ปูลาดใต้ต้นอัชชุนะ (ต้นรกฟ้า)เป็นโพธิบัลลังก์ และได้ตรัสรู้เป็นพระพุทธเจ้าในคืนนั้น พระอโนมทัสสีพุทธเจ้าทรงแสดงปฐมเทศนา แก่พระภิกษุผู้บรรพชาตามจำนวน ๓ โกฏิ ที่สุธัมมราชอุทยาน ทำให้พระภิกษุ ๓ โกฏินั้น สำเร็จเป็นพระอริยบุคล
ธรรมาภิสมัยในพุทธกาลของพระอโนมทัสสีพุทธเจ้าบังเกิดขึ้น ๓ วาระ คือ วาระที่ ๑ แสดงปฐมเทศนา ธรรมาภิสมัยบังเกิดแก่มนุษย์และเทวดา ๑๐๐ โกฏิ
วาระที่ ๒ แสดงธรรมบนดาวดึงส์เทวโลกโปรดพุทธมารดา ธรรมาภิสมัยบังเกิดแก่เทวดา ๘๐ โกฏิ วาระที่ ๓ แสดงมงคลปัญหา ธรรมาภิสมัยบังเกิดแก่มนุษย์และเทวดา ๗๘ โกฏิ
พระอโนมทัสสีพุทธเจ้า ทรงประชุมสาวกสันนิบาต ๓ ครั้ง
ครั้งที่ ๑ ทรงแสดงปาฏิโมกข์แก่พระสงฆ์สาวก ๘๐๐,๐๐๐ โกฏิ โดยมีพระเจ้าอิสิทัตตะ ซึ่งออกบวชเป็นประธาน ครั้งที่ ๒ ทรงแสดงปาฏิโมกข์แก่พระสงฆ์สาวก ๗๐๐,๐๐๐ โกฏิ โดยมีพระเจ้าสุนทรินธระ กรุงราธวดี ซึ่งออกบวชเป็นประธาน ครั้งที่ ๓ ทรงแสดงปาฏิโมกข์แก่พระสงฆ์สาวก ๖๐๐,๐๐๐ โกฏิ โดยมีพระเจ้าโสเรยยะ กรุงโสเรยยะ ซึ่งออกบวชแล้วเป็นประธาน
พระอโนมทัสสีพุทธเจ้ามีพระสาวกองค์สำคัญ คือ
พระอัครสาวก  คือ พระนิสภะเถระ และพระอโนมะเถระ
พระอัครสาวิกา คือ พระสุมนาเถรี และพระสุนทรีเถรี
พระอุปัฏฐาก   คือ พระวรุณะ
พระอโนมทัสสีพุทธเจ้ามีพระวรกายสูง ๕๘ ศอก มีพระรัศมีแผ่ออกไปเหมือนดวงอาทิตย์ เมื่อพระชนมายุได้ ๑๐๐,๐๐๐ ปี จึงปรินิพพาน พระศาสนาดำรงอยู่ได้ ๑๐๐,๐๐๐ ปีจึงอันตรธานไป
ความเกี่ยวข้องกับพระพุทธโคดม
ในสมัยของพระอโนทัสสีพุทธเจ้า พระพุทธเจ้าองค์ปัจจุบันได้เสวยพระชาติเป็นพระยายักขเสนาบดี มีฤทธาศักดานุภาพมาก เป็นใหญ่กว่ายักษ์ทั้งหลาย ปกครองเหล่าบริวารยักษ์นับแสนโกฏิ เมื่อได้ยินว่าพระพุทธเจ้านาม "อโนมทัสสี" ทรงอุบัติขึ้นแล้ว มีจิตใจปีติยินดียิ่ง จึงเนรมิตมณฑบใหญ่อันงดงาม ประดับด้วยแก้วทั้ง ๗ แล้วอาราธนาพระพุทธเจ้าและพระอริยสาวกเข้าไปในมณฑบ บำเพ็ญมหาทานจำนวนมากตลอดเจ็ดวัน ด้วยปรารถนาพระโพธิญาณ
เมื่อพระพุทธองค์ทรงอนุโมทนา พระองค์ตรัสพุทธพยากรณ์ว่า
"ท่านพญายักขเสนาบดีนี้ นานไปในอนาคตกำหนดอีก 1 อสงไขยกับอีกเศษแสนมหากัป จะได้ตรัสเป็นพระพุทธเจ้าองค์หนึ่ง มีนามว่า พระศรีศากยมุนีโคดมพุทธเจ้า"
เมื่อพญายักขเสนาบดีได้รับทราบอย่างนั้นมีความปีติยินดี เพียรสร้างบารมีต่อไป จนสิ้นอายุ เวียนเกิดตายต่อไป
ความเกี่ยวข้องกับพระโมคคัลลานะ พระสารีบุตร
สรทดาบสให้ลูกศิษย์นำดอกไม้มาทำเป็นบัลลังก์ ดอกไม้เพียงน้อยนิดทำให้เกิดบัลลังก์ขนาดใหญ่ ยาวหลายโยชน์ แล้งจึงอัญเชิญพระพุทธองค์และเหล่าสาวกประทับนั่งบนบัลลังก์บุปผชาติ พระพุทธองค์ทรงดำริว่าจะเข้าสู่นิโรธสมาบัติ เป็นเวลา ๗ วัน เพื่อที่จะให้การทำสักการะนี้มีอานิสงส์ไพศาล โดยสรทมานพมีศรัทธาแรงกล้า ใช้บุปผาฉัตรกางกั้นเพื่อให้ร่มเงาแก่พระองค์เป็นเวลา ๗ วัน โดยไม่หยุดพัก
เมื่อครบ ๗ วัน พระพุทธองค์และเหล่าพระสาวกออกจากนิโรธสมาบัติ รับสั่งให้อัครสาวกเบื้องขวา คือพระนิสภะแสดงธรรม สรทดาบสมีจิตใจเลื่อมใสในพระนิสภะ แล้วจึงให้พระอโนเถระแสดงธรรมต่อ แต่ไม่มีผู้ใดสำเร็จมรรคผลเลย พระพุทธองค์จึงทรงแสดงธรรมเอง ทำให้เหล่าลูกศิษย์ทั้งหมดของมานพหนุ่มสำเร็จเป็นพระอรหันต์ทั้งหมด เหลือแต่สรทมานพเพียงผู้เดียว เพราะคอยถือบุปผาฉัตรตลอดเวลา และชื่นชมในพระนิสภะตลอดเวลา จิตใจจึงไม่ได้สนใจพระธรรม พระพุทธองค์ทรงทราบดีแล้วแต่ก็ตรัสถามว่าเหตุใดถึงเพ่งมองดูพระนิสภะจนมิได้ฟังธรรม สรทมานพจึงตอบไปว่า ท่านไม่หวังเป็นอินทร์พรหมใดๆ ขอเป็นอัครสาวกเบื้องขวาของพระพุทธเจ้าพระองค์ใดพระองค์หนึ่ง
พระอโนมทัสสี จึงทรงมีกระแสพุทธพยากรณ์แก่สรทมานพ ว่าจะได้เป็นอัครสาวกเบื้องขวาของพระสมณโคตมพุทธเจ้า นามว่า พระสารีบุตร และสิริวัฒน์เศรษฐี สหายรักของสรทมานพจะได้เป็นอัครสาวกเบื้องซ้ายเคียงข้าง นามว่า พระโมคคัลลานะ
เมื่อสรทมานพได้ฟังก็เกิดจิตใจเลื่อมใส เมื่อพระพุทธองค์และพระสาวกเสด็จกลับแล้ว ก็เหาะไปหาสิริวัฒน์เศรษฐีและแจ้งข่าวนี้ ทั้งสองจึงยินดีบำเพ็ญเพียรเพื่อให้ได้เป็นอัครสาวก ออกบวชในพระพุทธศาสนา สิ้นอายุขัยเวียนว่ายตายเกิดจนสำเร็จพระอรหันต์ในกาลสมัยของพระพุทธเจ้าองค์ปัจจุบันนี้แล
อ้างอิง
http://larndham.net/index.php?showtopic=24451&st=4
https://web.archive.org/web/20090215232101/http://www.geocities.com/ss12345_th/poti/P204.html
โอม รัทเวทย์. พระโมคคัลลานะ พระสารีบุตร ฉบับการ์ตูน. กรุงเทพฯ: อมรินทร์คอมมิกส์, ๒๕๔๙
พระราชวรวงศ์เธอ พระองค์เจ้าวิมลมาศมาลี
พระราชวรวงศ์เธอ พระองค์เจ้าวิมลมาศมาลี (7 มีนาคม พ.ศ. 2419 — 21 กุมภาพันธ์ พ.ศ. 2464) เป็นพระราชธิดาลำดับที่ 24 ในกรมพระราชวังบวรวิไชยชาญ ที่ประสูติแต่จอมมารดาจั่น
พระประวัติ
พระราชวรวงศ์เธอ พระองค์เจ้าวิมลมาศมาลี ประสูติเมื่อวันที่ 7 มีนาคม พ.ศ. 2419 เป็นพระราชธิดาในกรมพระราชวังบวรวิไชยชาญ ที่ประสูติแต่จอมมารดาจั่น มีพระเชฐภคินีร่วมจอมมารดา 1 พระองค์คือ พระราชวรวงศ์เธอ พระองค์เจ้ากลิ่นแก่นจันทนารัตน์
ภายหลังการสิ้นพระชนม์ของพระเจ้าราชวรวงศ์เธอ พระองค์เจ้าวงจันทร์ ผู้สำเร็จราชการพระราชวังบวรสถานมงคลพระองค์สุดท้าย พระบาทสมเด็จพระมงกุฎเกล้าเจ้าอยู่หัวจึงโปรดฯ ให้เจ้านายในวังหน้าเสด็จไปประทับที่พระบรมมหาราชวัง พระราชวรวงศ์เธอ พระองค์เจ้าวิมลมาศมาลีจึงได้เสด็จมาประทับ ณ พระบรมมหาราชวังด้วย ต่อมาในเดือนมกราคม พ.ศ. 2561 พระบาทสมเด็จพระมงกุฎเกล้าเจ้าอยู่หัวทรงโปรดฯ ให้จัดงานเลี้ยงฤดูหนาวขึ้น ณ สวนจิตรลดา พระองค์เจ้าวิมลมาศมาลี ทรงถวายตุ๊กตาจีนถือยอกาไหล่ทองแด่พระบาทสมเด็จพระมงกุฎเกล้าเจ้าอยู่หัวด้วย
พระราชวรวงศ์เธอ พระองค์เจ้าวิมลมาศมาลี ทรงประชวรพระวัณโรคภายใน แพทย์ได้ถวายโอสถ พระอาการทรงบ้างทรุดบ้างตามลำดับ ถึงวันที่ 21 กุมภาพันธ์ พ.ศ. 2464 พระอาการกำเริบมากขึ้น เสด็จสิ้นพระชนม์ ณ พระตำหนักในพระบรมมหาราชวัง สิริพระชันษา 44 ปี พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้พระเจ้าบรมวงศ์เธอ กรมหลวงพรหมวรานุรักษ์เสด็จแทนพระองค์ สรงน้ำพระศพ เจ้าพนักงานเชิญพระศพลงพระลอง เชิญไปไว้ยังทิมดาบรักษาองค์พระราชวังบวร ประกอบพระโกศราชวงศ์ พระราชทานเพลิงพระศพ ณ เมรุวัดเทพศิรินทราวาส เมื่อวันที่ 18 พฤษภาคม พ.ศ. 2469
รายชื่อแหล่งมรดกโลกในประเทศไทย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศไทยทั้งสิ้น 6 รายการ ประกอบด้วยแหล่งมรดกโลกทางวัฒนธรรม 3 รายการ และแหล่งมรดกโลกทางธรรมชาติ 3 รายการ
อดัม เพียร์ซ
อดัม จอห์น เพียร์ซ (Adam John Pearce) เป็นนักมวยปล้ำอาชีพชาวอเมริกันที่เกษียณแล้ว ปัจจุบันเขาเซ็นสัญญากับ WWE ในตำแหน่งผู้อำนวยการไลฟ์อีเวนต์ โปรดิวเซอร์ และโค้ช เขาเป็นอดีตแชมป์โลก NWA World Heavyweight Championship 5 สมัย, แชมป์เฮฟวี่เวทเครือจักรภพอังกฤษ NWA และแชมป์โลก PWG World Championship เขายังได้เข้าสู่ NWA Hall of Fame และอดีตผู้ฝึกสอนและโค้ชที่ WWE Performance Center ด้วย
รายชื่อแหล่งมรดกโลกในประเทศไทย
สถานที่ที่ได้ขึ้นบัญชีรายชื่อเบื้องต้น
ปัจจุบัน ประเทศไทยมีสถานที่ที่ขึ้นทะเบียนในบัญชีรายชื่อเบื้องต้น (Tentative List) เพื่อพิจารณาขึ้นทะเบียนเป็นแหล่งมรดกโลกในอนาคต ทั้งสิ้น 7 แห่ง ดังนี้
วิดีโอเกมโอเพนซอร์ซ
เกมโอเพนซอร์ส (Open Source Game) คือซอฟต์แวร์เกมที่ถูกพัฒนาและแจกจ่าย ตามสัญญาอนุญาตแจกจายซอฟต์แวร์แบบโอเพนซอร์ส ได้แก่ GNU ,BSD หรือสัญญาอนุญาตแจกจ่ายและแกไขซอฟต์แวร์อื่นๆที่นับว่าเป็นโอเพนซอร์ส ตามที่ Open Source Initiative ได้ระบุไว้
ที่มา
การที่มีการพัฒนาซอฟต์แวร์แบบโอเพนซอร์สเกิดขึ้น เช่นระบบ ลินุกซ์ ,โอเพนออฟฟิศดอตอ็อก เพื่อตอบสนองความต้องการของผู้ใช้งานโอเพนซอร์สที่ชื่นชอบในการเล่นเกม จึงได้มีการพัฒนาซอฟต์แวร์ เกมเอนจิน เพื่อพัฒนาเกมส์ในแบบโอเพนซอร์ส แล้วนำไปแจกจ่ายให้ผู้ที่สนใจ นำไปใช้ในการพัฒนาเกมส์ ส่วนหนึ่งถูกสร้างเป็นเกมเพื่อการค้า แต่อีกส่วนก็ถูกนำออกมาเป็นเกมเพื่อการแจกจ่ายให้เล่นได้ฟรี ทั้งยังสามารถแก้ไขซอร์สโค้ด เพื่อพัฒนาให้ดียิ่งขึ้นได้ ในลิขสิทธิ์โอเพนซอร์สบางประเภท ยังสามารถนำไปใช้ในทางพาณิชย์ได้อีกด้วย
ซอฟต์แวร์พัฒนาเกมส์โอเพนซอร์ส
ซอฟต์แวร์ในการใช้พัฒนาเกมส์โอเพนซอร์ส แบ่งออกเป็นสามกลุ่ม คือ
เกมเอนจิน
แอนิเมชัน
เกมโอเพนซอร์ส แบ่งตามรูปแบบการเล่น
เกมแอคชัน
เกมยิงปืนใหญ่
เกมยิงแหลกในมุมมองบุคคลที่หนึ่ง
เกมกระดาน
เกมผจญภัย
เกมโอเพนซอร์สในไทย
สำหรับประเทศไทยนั้น กลุ่มแฟนเกมและนักพัฒนาเกมโอเพนซอร์สไทยได้ร่วมกันจัดตั้งเว็บไซต์ไทยโอเพ่นเกมส์ โดยพีรพัทธ์ นันนารารัตน์ ซึ่งนำเสนอบทความด้านการพัฒนาเกมส์ Open Source เป็นภาษาไทย ทั้งยังมีการเปิดโอกาสให้นำเสนอผลงานของตนลงบนเว็บไซต์ได้ด้วย
สนธิสัญญาแวร์เดิง
สนธิสัญญาแวร์เดิง (Treaty of Verdun) เป็นสนธิสัญญาระหว่างพระราชโอรสสามพระองค์ของหลุยส์เดอะไพอัส (พระราชนัดดาของชาร์เลอมาญ) ในการแบ่งจักรวรรดิแฟรงค์ออกเป็นสามอาณาจักร แม้ว่าบางครั้งการแบ่งจักรวรรดิครั้งนี้จะเห็นกันว่าเป็นการทำลายจักรวรรดิมหาอำนาจที่ก่อตั้งขึ้นโดยชาร์เลอมาญ แต่อันที่จริงแล้วเป็นการทำตามประเพณีเจอร์มานิคในการแบ่งทรัพย์ให้แก่ทายาทแต่ละคนเท่าๆ กันแทนที่จะใช้กฎการสืบสมบัติโดยสิทธิของบุตรคนแรก (primogeniture) ที่มอบสมบัติทั้งหมดให้แก่บุตรชายคนโตเท่านั้น
เมื่อหลุยส์เดอะไพอัสสิ้นพระชนม์ในปี ค.ศ. 840 โลแธร์ที่ 1 พระราชโอรสองค์โตก็อ้างสิทธิเหนือราชอาณาจักรของพระอนุชาอีกสองพระองค์และสนับสนุนสิทธิของพระนัดดาเปแปงที่ 2 ในการเป็นกษัตริย์แห่งอากีแตน หลังจากที่ทรงพ่ายแพ้ต่อพระอนุชาลุดวิกเดอะเยอรมันและชาร์ลส์เดอะบอลด์ในยุทธการฟงเตอแน (Battle of Fontenay) ในปี ค.ศ. 841 และทั้งสองพระองค์ทรงสาบานความเป็นพันธมิตรกันในคำสาบานสตราซบูร์ (Oaths of Strasbourg) ในปี ค.ศ. 842 แล้ว โลแธร์ที่ 1 ก็ทรงเต็มพระทัยมากขึ้นที่จะเข้าร่วมในการเจรจาต่อรอง พี่น้องแต่ละคนต่างก็มีอาณาจักรเป็นของตนเองแล้ว โลแธร์ครองอิตาลี, ลุดวิกเดอะเยอรมันครองบาวาเรีย และ ชาร์ลส์เดอะบอลด์ครองอากีแตน ผลของการเจรจาทำให้:
เมื่อโลแธร์สละราชสมบัติอิตาลีให้แก่พระราชโอรสองค์โตจักรพรรดิลุดวิกที่ 2 ในปี ค.ศ. 844 ลุดวิกก็ทรงแต่งตั้งให้พระราชบิดาขึ้เป็นจักรพรรดิร่วมในปี ค.ศ. 850 เมื่อโลแธร์เสด็จสวรรคตในปี ค.ศ. 855 อาณาจักรก็ถูกแบ่งเป็นสามส่วนดินแดนที่จักรพรรดิลุดวิกครองอยู่ก็ยังเป็นของพระองค์ ราชอาณาจักรเบอร์กันดีเดิมก็มอบให้แก่พระราชโอรสองค์ที่สามชาร์ลส์แห่งพรอว็องส์และดินแดนที่เหลือแก่โลแธร์ที่ 2 ที่เรียกอาณาจักรของพระองค์ว่าโลธาริงเกีย
เมื่อจักรพรรดิลุดวิกที่ 2 ไม่ทรงพอใจที่ไม่ทรงได้รับดินแดนเพิ่มเมื่อพระราชบิดาเสด็จสวรรคต พระองค์ก็ทรงหันไปเป็นพันธมิตรกับพระปิตุลาลุดวิกเดอะเยอรมัน ในการต่อต้านพระอนุชาโลแธร์และพระปิตุลาชาร์ลส์เดอะบอลด์ในปี ค.ศ. 858 แต่โลแธร์ก็มาคืนดีกับพระเชษฐาไม่นานหลังจากนั้น แต่ชาร์ลส์ทรงกลายเป็นผู้ที่ขาดความนิยมจนไม่สามารถรวบรวมกองทัพในการต่อต้านการรุกรานได้ ในที่สุดก็ต้องเสด็จหนีไปเบอร์กันดี สิ่งเดียวที่ช่วยพระองค์ไม่ให้เสียดินแดนก็เมื่อพระสังฆราชไม่ยอมสวมมงกุฎให้ลุดวิกเดอะเยอรมันเป็นกษัตริย์ในปี ค.ศ. 860 ชาร์ลส์เดอะบอลด์ก็ยกกำลังไปรุกรานราชอาณาจักรเบอร์กันดีของชาร์ลส์แห่งพรอว็องส์ แต่ทรงพ่ายแพ้ โลแธร์ที่ 2 ทรงยกดินแดนให้ลุดวิกที่ 2 ในปี ค.ศ. 862 เพื่อเป็นการตอบแทนในการที่ทรงสนับสนุนการหย่าร้างกับพระมเหสีของพระองค์ที่ก่อให้เกิดความขัดแย้งกับสมเด็จพระสันตะปาปานิโคลัสที่ 1และพระปิตุลา ชาร์ลส์แห่งเบอร์กันดีเสด็จสวรรคตในปี ค.ศ. 863 ราชอาณาจักรของพระองค์ตกไปเป็นของลุดวิกที่ 2
โลแธร์ที่ 2 เสด็จสวรรคตในปี ค.ศ. 869 โดยไม่มีทายาท ราชอาณาจักรของพระองค์ถูกแบ่งระหว่างชาร์ลส์เดอะบอลด์และลุดวิกเดอะเยอรมันตามสนธิสัญญาเมียร์เซน (Treaty of Meerssen) ในปี ค.ศ. 870 ขณะเดียวกันลุดวิกเดอะเยอรมันก็ทรงมีความขัดแย้งกับพระราชโอรสสามพระองค์ ลุดวิกที่ 2 เสด็จสวรรคตในปี ค.ศ. 875 โดยทรงแต่งตั้งให้คาร์โลมันแห่งบาวาเรีย พระราชโอรสองค์โตของลุดวิกเดอะเยอรมันเป็นทายาท ชาร์ลส์เดอะบอลด์ผู้ได้รับการสนับสนุนจากพระสันตะปาปาทรงได้รับการสวมมงกุฎเป็นพระมหากษัตริย์อิตาลีและจักรพรรดิแห่งโรมันอันศักดิ์สิทธิ์ ปีต่อมาลุดวิกเดอะเยอรมันก็เสด็จสวรรคต ชาร์ลส์เดอะบอลด์พยายามผนวกอาณาจักรของลุดวิกแต่ทรงพ่ายแพ้อย่างยับเยินที่อันเดอร์นาค ราชอาณาจักรแฟรงค์ตะวันออกจึงถูกแบ่งระหว่างลุดวิกผู้เยาว์ (Ludwig III der Jüngere), คาร์โลมันแห่งบาวาเรีย และ คาร์ลเดอร์ดิคเคอ หรือ ชาร์ลส์เดอะแฟท
การแบ่งแยกจักรวรรดิแฟรงค์โดยสนธิสัญญาแวร์เดิงมีอิทธิต่อความขัดแย้งต่างๆ ที่เกิดขึ้นในยุโรปมาจนถึงคริสต์ศตวรรษที่ 20 เพราะเป็นการแบ่งแยกที่มิได้คำนึงถึงความแตกต่างทางภาษาหรือวัฒนธรรมของแต่ละท้องถิ่น ราชอาณาจักรแฟรงค์กลางเป็นดินแดนที่มีเขตแดนที่ป้องกันยากเพราะมีเทือกเขาแอลป์คั่นอยู่ระหว่างกลางที่ทำให้การปกครองโดยประมุขคนเดียวทำได้ยาก จะมีก็แต่คาร์ลเดอร์ดิคเคอเท่านั้นที่ทรงทำได้แต่ก็เพียงชั่วระยะเวลาอันสั้น ในปี ค.ศ. 855 อาณาบริเวณทางตอนเหนือของราชอาณาจักรแฟรงค์กลางก็แตกแยกจากกัน ที่กลายมาเป็นบริเวณความขัดแย้งระหว่างฝรั่งเศสและเยอรมนีตลอดมา อาณาจักรที่กลายเป็นอาณาจักรที่มีอำนาจก็ได้แก่ราชอาณาจักรแฟรงค์ตะวันออกและราชอาณาจักรแฟรงค์ตะวันตกที่ปัจจุบันคือเยอรมนีและฝรั่งเศสตามลำดับ การล่มสลายของราชอาณาจักรแฟรงค์กลางเป็นผลทำให้เกิดความแตกแยกกันในอาณาจักรในคาบสมุทรอิตาลีมาจนถึงคริสต์ศตวรรษที่ 19
รายนามบุคคลสำคัญจากมหาวิทยาลัยขอนแก่น
ศิษย์เก่าที่มีชื่อเสียงจากมหาวิทยาลัยขอนแก่นตั้งแต่อดีตจนถึงปัจจุบัน มีหลากหลายตั้งแต่บุคคลสำคัญในด้านการเมืองการปกครอง นักวิชาการ ศิลปิน ข้าราชการและคณาจารย์
ศิลาแลง
ศิลาแลง หรือ แม่รัง เป็นวัสดุในธรรมชาติอย่างหนึ่ง มีลักษณะคล้ายกับหิน สีแดง ส้ม หรือน้ำตาลเข้ม มีรูพรุนทั่วไป นับเป็นวัสดุที่มีความสำคัญในการก่อสร้างในอดีต เนื่องจากมีความอ่อนนุ่มและมีความแข็งพอสมควร
ลักษณะทั่วไป
ศิลาแลงเป็นวัสดุที่ผ่านกระบวนการผุพังมาเป็นระยะเวลายาวนาน มีลักษณะเป็นรูพรุนทั่วไป มีสีสนิมเหล็ก หรือสีอิฐ ส่วนประกอบสำคัญทางเคมีของศิลาแลง คือ ออกไซด์ของเหล็ก หรืออะลูมิเนียม โดยอาจมีแร่ควอตซ์และเคโอลิไนต์ปนอยู่ด้วย ส่วนธาตุที่เป็นด่างและซิลิเกตนั้นมีอยู่น้อยมาก หากมีสารประกอบเหล็กอยู่มากพอ ก็อาจนำไปใช้เป็นวัตถุดิบถลุงเอาเหล็กได้ หรือหากมีสารประกอบอะลูมิเนียมมากพอ ก็อาจนำไปถลุงเอาโลหะอะลูมิเนียมได้เช่นกัน
การเกิด
ศิลาแลงเกิดขึ้นได้ในสภาพภูมิอากาศร้อนชื้น ฝนตกมาก แต่แล้งนานด้วย ในฤดูฝนน้ำใต้ดินมีระดับสูง ทำให้ท่วมตอนบนของชั้นดิน (ซึ่งต่อไปกลายเป็นศิลาแลง) ระหว่างนั้น น้ำฝนจะละลายเอาสารประกอบอะลูมิเนียมออกไซด์เอาไว้ เมื่อถึงหน้าแล้ง น้ำใต้ดินลดระดับต่ำลง ก็พาเอาสารประกอบอะลูมิเนียมลงไปสู่ที่ต่ำ เวลานานเข้า วัสดุบริเวณด้านบนจึงมีสารประกอบเหล็กออกไซด์มากขึ้น และมักรวมกันเป็นกลุ่ม จึงเกิดเป็นโพรงว่าง เป็นทางให้น้ำใต้ดินซึมขึ้นลงได้ง่ายขึ้น และชะสารประกอบอะลูมิเนียมออกไซด์ออกไปเร็วด้วย ทำให้ศิลาแลงมีลักษณะเด่น คือ มีรูพรุนทั่วไป และเนื้อเป็นสารประกอบเหล็กออกไซด์มากกว่าอะลูมิเนียมออกไซด์
ประเภทของศิลาแลง
ในประเทศไทยพบศิลาแลง 2 แบบ คือ
การขุดและตัด
การนำศิลาแลงมาใช้นั้น เป็นกระบวนการที่ไม่ยุ่งยากนัก เมื่อเปิดหน้าดินลงไปถึงตัวศิลาแลง จะพบเนื้อดินที่ไม่แข็งนัก ใช้ขวานหรือเหล็กสกัด หรือชะแลง เซาะร่องงัดออกมาเป็นแท่งสี่เหลี่ยมขนาดใหญ่ได้ แต่เมื่อยกขึ้นมาแล้วต้องรีบตัดแต่งให้เข้ารูปตามต้องการโดยเร็ว เพราะหากทิ้งไว้เป็นเวลานาน มันจะแข็งตัวกว่าเดิมมาก เมื่อแต่งรูปเสร็จแล้ว วางทิ้งไว้ประมาณ 1 เดือน ก็จะแข็งมาก สามารถนำไปก่อสร้างได้เหมือนอิฐ ศิลาแลงนี้สามารถพบได้ในโบราณสถานสมัยสุโขทัยเป็นส่วนใหญ่ แต่ก็พบได้ในโบราณสถานแห่งอื่นๆ เช่น เชียงแสน เชียงใหม่ กำแพงเพชร เป็นต้น
ปัจจุบันมีความนิยมนำศิลาแลงมาใช้ตกแต่งสวน เป็นหินปูพื้น ปูทางเดิน ก่อกำแพง และอาจใช้ก่อผนังอาคารบ้านเรือนได้เช่นกัน
แบ็กแลช (2006)
แบคแลช (2006) (Backlash (2006)) เป็นรายการมวยปล้ำของดับเบิลยูดับเบิลยูอี จัดเมื่อวันที่ 30 เมษายน ค.ศ. 2006 ในสนามRupp Arena ในเมืองLexington, Kentucky สหรัฐอเมริกา โดยเป็นครั้งที่ 8 ที่จัดขึ้นในปี ค.ศ.2006 และเป็นการปล้ำของนักมวยปล้ำรอว์
กองบังคับการวิทยาการ ภาค 4
กองบังคับการวิทยาการ ภาค 4 เป็นหน่วยงานภายใต้การปฏิบัติหน้าที่ของกองทะเบียนประวัติอาชญากร ซึ่งมีฐานะเป็นกองบังคับการ โดยขึ้นตรงต่อสำนักงานนิติวิทยาศาสตร์ตำรวจ มีอำนาจหน้าที่และความรับผิดชอบโดยตรงเกี่ยวกับการควบคุมงานทางด้านการตรวจสอบ ค้นหาเปรียบเทียบและยืนยันลายพิมพ์นิ้วมือกับสารบบลายพิมพ์นิ้วมือที่เก็บไว้ ตลอดจนการจัดเก็บสารบบลายพิมพ์นิ้วมือทั้งสิบนื้ว งานรวบรวมบัญชีประวัติของผู้กระทำความผิดและงานติดตามผลคดี รวมทั้งงานทางด้านอื่น ๆ ที่ได้รับมอบหมายตามกฎ ระเบียบและข้อบังคับและคำสั่งของผู้บังคับบัญชา โดยแบ่งส่วนราชการออกเป็น 5 หน่วยงาน คือ
ทิพยวไลย์ ทวีพาณิชย์
ทิพยวไลย์ ทวีพาณิชย์  เป็นเจ้าของนามปากกา แพรณัฐ จบการศึกษาระดับปริญญาตรี เกียรตินิยมอันดับ 1 เหรียญทอง จากคณะศิลปศาสตร์ สาขาวิชาภาษาฝรั่งเศส มหาวิทยาลัยธรรมศาสตร์ และจบปริญญาโท การบริหารการศึกษา จากมหาวิทยาลัยมิชิแกนสเตท ประเทศสหรัฐอเมริกา ปัจจุบันเป็นผู้บริหารโรงเรียนอนุบาลปรางทิพย์ และปรางทิพย์เดย์แคร์  รับเป็นวิทยากรอบรมครูปฐมวัยให้กับสถาบันต่าง ๆ และเขียนคอลัมน์ตอบคำถามเกี่ยวกับเด็กปฐมวัยในนิตยสารรักลูก ทิพยวไลย์เป็นบุตรของทวีป ทวีพาณิชย์ อดีตรองปลัดกระทรวงแรงงานและสวัสดิการสังคม  และนางปรางทิพย์ (ทองเจือ) ทวีพาณิชย์ ผู้ก่อตั้งและประธานคณะกรรมการบริหารโรงเรียนอนุบาลปรางทิพย์และปรางทิพย์เดย์แคร์ เริ่มมีผลงานนวนิยายเล่มแรกคือ เรื่อง มนตร์มรกต ตีพิมพ์เมื่อปี พ.ศ. 2550 ในนามสำนักพิมพ์ปริ๊นเซส ผลงานนวนิยายเรื่องแรกที่ถูกนำไปสร้างเป็นละครโทรทัศน์ทางไทยทีวีสี ช่อง 3 ในปี พ.ศ. 2553 คือ วายุภัคมนตรา
ที่มาของนามปากกา
ที่มาของนามปากกาเป็นส่วนผสมของชื่อเล่นของตัวเอง (แพร) บวกกับชื่อของเพื่อนที่จุดประกายให้ลองเขียนนิยาย (ณัฐ)
กู้เกียรติ ศรีนาคา
พลเอก กู้เกียรติ ศรีนาคา (เกิด 2 สิงหาคม พ.ศ. 2503) (ชื่อเล่น : ตู่) อดีตรองปลัดกระทรวงกลาโหม อดีตผู้ช่วยผู้บัญชาการทหารบก ตุลาการศาลทหารกลาง อดีตสมาชิกสภานิติบัญญัติแห่งชาติ กรรมการอิสระ บริษัท ไทยออยล์ จำกัด (มหาชน) และอดีตแม่ทัพภาคที่ 1 อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
ภูวนาท คุนผลิน
ดร.ภูวนาท คุนผลิน  (เกิดเมื่อวันที่ 2 กุมภาพันธ์ 2519) เป็นนักร้อง นักจัดรายการวิทยุ และนักแสดงชาวไทย
ประวัติ
ภูวนาท คุนผลิน เป็นบุตรของร้อยเอกชม คุนผลิน กับ ดร.มาลีรัตน์ คุนผลิน และเป็นน้องชายของ ดร.ภูวนิดา คุนผลิน สมาชิกสภาผู้แทนราษฎร พรรคเพื่อไทย จบการศึกษาระดับประถม-มัธยมศึกษาตอนต้นจากโรงเรียนเซนต์คาเบรียล และระดับธยมศึกษาตอนปลายจากโรงเรียนเตรียมอุดมศึกษา ระดับอุดมศึกษาจากคณะเศรษฐศาสตร์ จุฬาลงกรณ์มหาวิทยาลัย จบปริญญาโท คณะนิเทศศาสตร์ จุฬาลงกรณ์มหาวิทยาลัย  จบปริญญาเอก หลักสูตรปริญญาปรัชญาดุษฎีบัณฑิต สาขาวิชารัฐประศาสนศาสตร์ มหาวิทยาลัยรามคำแหง เข้าสู่วงการบันเทิงด้วยการเป็นผู้ชนะเลิศการประกวดโค้กมิวสิคอวอร์ดฯ และยังชนะเลิศการประกวดซิงกิ้งคอนเทสต์ จุฬาลงกรณ์มหาวิทยาลัย  เป็น 1 ในผู้ชนะการประกวดสตาร์เสิร์ชจัดโดยแกรมมี่ และยังเป็นตัวแทนประเทศไทยร่วมเอเชียไลฟ์ เฟสติวัลที่ญี่ปุ่น
ภูวนาทร้องเพลงประกอบละครเรื่อง ทรามวัยกับไอ้จก ชื่อเพลง "ฉันยังรอเธอ" และออกผลงานอัลบั้ม อั๋น-อัลลิมิเต็ด "ซีรีส์โกลด์" อมตะสุนทราภรณ์, Your  song 1-2 และเพลงประกอบละครอีกหลายเรื่อง
ภูวนาทเคยลงสมัครรับเลือกตั้งสมาชิกสภากรุงเทพมหานครปี 2549 สังกัดพรรคไทยรักไทย แต่ไม่ได้รับเลือกตั้ง
เขาสมรสกับอลิสา พันธุศักดิ์ ชาวเมืองพัทยา​ เมื่อวันที่ 14 มกราคม พ.ศ. 2560 ณ คริสตจักรวัฒนา กรุงเทพมหานคร เนื่องจากภรรยานับถือศาสนาคริสต์ นิกายโปรแตสแตนท์ และมีพิธีแบบไทยวันที่ 16 มกราคมปีเดียวกัน มีบุตรสองคนชื่อภูริท คุนผลิน ชื่อเล่นว่าพอล (14 พฤษภาคม พ.ศ. 2561) โดยชื่อเล่นตั้งตามนามนักบุญเปาโลและพ้องกับคำว่าพอเพียง และ ภูมิคุณ พันธุศักดิ์ คุนผลิน ชื่อเล่นว่าพีท (23 กันยายน พ.ศ. 2564)
ซี.ไอ.เอ.วีอาร์ นักฆ่า 2000
เรื่องย่อ
ในเดือนพฤษภาคม ค.ศ. 1998 ก่อนการแข่งขันฟุตบอลโลก ที่ฝรั่งเศสจะเริ่มขึ้น หน่วยงานซี.ไอ.เอ.ของสหรัฐอเมริกา ได้มีโครงการที่สร้างทหารจำลองขึ้นมาเพื่อให้มีสภาพร่างกายที่แข็งแกร่งกว่าทหารทั่วไป รวมทั้งสภาพจิตใจที่เหี้ยมโหด ด้วยการควบคุมทางจิตใต้สำนึก ภายใต้การดำเนินงานของเหล่านักวิทยาศาสตร์ชาวจีน ซือถูฮุ่ยหลาน นักวิทยาศาสตร์สาวผู้ชำนาญเรื่องจิตใต้สำนึกถูกผู้ก่อการร้ายลักพาตัวไป ในงานแต่งงานที่ไมอามีของ ซงสู เพื่อนร่วมงานเธอ
ซงสู กับ วุนเต๋อเกา เพื่อนร่วมงานเธอจึงต้องเข้ารับการทดลองในโครงการนี้ เพื่อให้เป็นยอดทหารให้ได้ในเวลา 7 วัน ด้วยการฝึกผ่านไวช่วลแอฟเฟกต์ ทั้งคู่ได้บุกเข้าไปช่วยตัวฮุ่ยหลานมาได้จากฮ่องกง แต่ซงสูได้ฆ่าเจนนี่ หนึ่งในผู้ก่อการร้ายด้วยความเหี้ยมโหดแบบไม่รู้ตัว ต้นสังกัดของทั้งสาม จึงมีคำสั่งให้ควบคุมตัว แต่แล้วซงสูก้ได้ขัดขืนและพลั้งมือฆ่าฮุ่ยหลานไป ซึ่งทั้งสามที่ความผูกพันกันมาตั้งแต่เด็ก ๆ ด้วยความที่เป็นเด็กกำพร้าทั้งหมด ขณะที่ทางซี.ไอ.เอ. ได้มีคำสั่งให้วุนเต๋อเกาตามเก็บซงสู ผู้เป็นเพื่อนรัก ขณะที่ทางผู้ก่อการร้ายต้องการจะสะกดจิตผู้คนผ่านหน้าจอโทรทัศน์ผ่านดาวเทียม ขณะที่กำลังชมการถ่ายทอดฟุตบอลโลก
เบื้องหลัง
Hot War เป็นภาพยนตร์แอ็คชั่นทริลเลอร์แนววิทยาศาสตร์ที่ออกฉายในปี ค.ศ. 1998 โดยได้ผู้กำกับฉากแอ็คชั่น คือ สตีเฟ่น ถัง ผู้กำกับฉากแอ๊คชั่นที่มีผลงานในระยะเดียวกันอีก 2 เรื่อง คือ Downtown Torpedoes และ Enter the Eagles แต่ได้รับคำวิจารณ์ว่าทำได้ดี ท่ามกลางบทภาพยนตร์ที่อ่อนและอารมณ์ที่ไม่ถึง 2 เรื่องนี้
ขณะเดียวกันการพูดภาษาอังกฤษในเรื่องของนักแสดง คือ เอเลี่ยน ที่รับบทโดย หยิน สื่อเว่ย ก็ได้ทำแย่มาก ในบทของหัวหน้าผู้ก่อการร้ายที่ต้องปฏิบัติการร่วมกับชาวตะวันตกหลายชาติ
ภาพยนตร์เข้าฉายทั้งในฮ่องกงและประเทศไทยในปี ค.ศ. 1998 และฉายทางโทรทัศน์ในวันพุธที่ 14 มีนาคม ค.ศ. 2012 ทางช่อง 7 เวลา 08.25 น.
เอซิดแจ๊ส
เอซิดแจ๊ส (acid jazz) หรือในอเมริการู้จักอีกชื่อว่า กรูฟแจ๊ส เป็นแนวเพลงที่รวมองค์ประกอบของเพลงแจ๊ส, ฟังก์ และฮิปฮอป ด้วยกัน โดยเฉพาะอย่างยิ่งการใช้จังหวะซ้ำไปซ้ำมา พัฒนาในสหราชอาณาจักรในทศวรรษ 1980 และ 1990 สามารถเห็นได้จากแนวทงของดนตรีของแจ๊สฟังก์ บนดนตรีอีเลกโทรนิก/ป็อป: นักดนตรีแจ๊สฟังก์อย่างเช่น รอย เอเยอร์สและโดนัลด์ เบิร์ด มักได้รับเครดิตว่าเป็นแถวหน้าแห่งวงการเอซิดแจ๊ส เอซิดแจ๊สยังได้รับอิทธิพลบางส่วนจากดนตรีโซล, ดนตรีเฮาส์ และดิสโก้
เลห์ตัน มีสเตอร์
เลห์ตัน มาริซซา แคลร์ มีสเตอร์ (Leighton Marissa Claire Meester) (เกิด 9 เมษายน ค.ศ. 1986) เป็นนักแสดงชาวอเมริกัน, นักร้องและนางแบบ เป็นที่รู้จักจากการรับบทเป็น แบลร์ วอลดอร์ฟ ในละครชุดทางโทรทัศน์เรื่องแสบใสไฮโซ (Gossip Girl) เลห์ตันมีผลงานครั้งแรกเมื่อมีอายุ 13 ปี กับเรื่อง Law & Order ในปี ค.ศ. 1999
ประวัติ
คอนนี และดัก มารดาและบิดาของเลห์ตัน ถูกดำเนินคดีในข้อหาขนยาเสพติดเข้าสหรัฐอเมริกา คอนนีตั้งครรภ์ในระหว่างที่ถูกประกันตัว และให้กำเนิดเลห์ตันในระหว่างที่ถูกจำคุกที่เรือนจำเท็กซัสสเตท ก่อนที่ทั้งเลห์ตันและมารดาจะถูกส่งไปโรงพยาบาล คอนนีได้รับอนุญาตให้อยู่กับเลห์ตันในสถานพักฟื้นเป็นเวลา 3 เดือน ก่อนที่เลห์ตันจะถูกส่งไปให้ญาติเป็นผู้ดูแล โดยคอนนีที่ได้รับอิสรภาพหลังจากถูกจำคุกอยู่นานกว่า 16 เดือนจากโทษ 10 ปีก็ออกมาเลี้ยงดูเลห์ตันด้วยตน เลย์ตันนั้นเคยกล่าวว่า คอนนี มารดาของนั้น เปรียบเสมือน"เพื่อนสนิท"ของเธอ โดยปัจจุบัน คอนนีมีอาชีพเป็นนักเขียนบท
การแสดง
เลห์ตันสนใจงานแสดงเป็นครั้งเมื่อได้เป็นส่วนหนึ่งของละครในท้องถิ่นเรื่อง "พ่อมดแห่งออซ" จนกระทั่งเมื่ออายุ 11 ปี ครอบครัวของเธอได้ย้ายไปยังนครนิวยอร์ก และที่นั่น เลห์ตันได้เซ็นสัญญากับวิลเฮมิน่า เอเจนซี
ในเดือนกุมภาพันธ์ ค.ศ. 2007 เลห์ตันได้รับบทนำในละครชุดดรามาสำหรับวัยรุ่นที่สร้างมาจากนิยายขายดีในชื่อเดียว เรื่อง แสบใสไฮโซ โดยเธอรับบทเป็น แบลร์ วอลดอร์ฟ ราชินีประจำโรงเรียนมัธยมผู้สุดแสนจะเอาแต่ใจตัวเอง จากบทบาทนี้ทำไห้เลห์ตันได้รับความสนใจ และเธอยังผลงานภาพยนตร์เรื่อง เดอะ รูมเมท ที่กำลังจะออกฉายในปีนี้ด้วย
ดนตรี
เดือนเมษายน 2009 มีสเตอร์เซ็นสัญญากับค่ายเพลงยูนิเวอร์แซลรีพับบลิก โดยอัลบั้มจะมีแนวเพลงกลิ่นอายอีเลกโทรป็อป และมีโปรดิวเซอร์หลายคนมาร่วมงานอย่าง เรดวัน, เจ.อาร์ โรเทม และคารา ดิโอเกาดี มีซิงเกิ้ลแรกเดี่ยวของเธอเองคือ "Somebody To Love" ที่มีนักร้องอาร์แอนด์บีมาร่วมร้อง คือ โรบิน ธิก เปิดตามคลื่นวิทยุเมื่อวันที่ 13 ตุลาคม และมีให้ดาวน์โหลเมื่อวันที่ 14 ตุลาคม ค.ศ. 2009 โดยอัลบั้มออกในช่วงต้นปี 2010 ชื่อชุด Love Is a Drug
มีสเตอร์ได้ร่วมร้องเพลงกับวงโคบราสตาร์ชิป ในเพลง "กูดเกิร์ลส์โกแบด" ที่ติดอันดับบนบิลบอร์ดฮอต 100 สูงสุดอันดับ 7
ชีวิตส่วนตัว
ด้านชีวิตส่วนตัว เลห์ตันกำลังคบหาอยู่เซบาสเตียน สแตน ผู้ซึ่งเคยรับเชิญแสดงใน แสบใสไฮโซ โดยเขารับบทเป็น คาร์เตอร์ ไบเซน แต่ทั้งคู่เลิกกันในปี 2010 แต่ยังคงเป็นเพื่อนชนิท และในปี 2014 เลห์ตันได้แต่งงานกับนักแสดงชื่อว่า อดัม โบรดี หลังจากพบในกองถ่ายหนัง The Oranges อาร์โล เดย์ คริสตินา โบรดี (Arlo Day Christina Brody) ลูกสาวของเธอเกิดเมื่อวันที่ 4 สิงหาคม ค.ศ. 2015 ในเดือนกันยายน ค.ศ. 2020 มีสเตอร์ได้คลอดลูกชายคนที่ 2 ของเธอ
มิสเวิลด์ 2021
ปีนี้การแข่งขันรอบมิสเวิลด์บีชบิวตี จะกลับมาอีกครั้งหลังจากหายไป 5 ปี
หะริน หงสกุล
พลอากาศเอก หะริน หงสกุล (29 สิงหาคม พ.ศ. 2457 — 10 มีนาคม พ.ศ. 2551) อดีตประธานสภานิติบัญญัติแห่งชาติ และประธานรัฐสภา
มิสเวิลด์ 2021
ผลกระทบของการระบาดทั่วของโควิด-19
การคุกคามของไวรัส SARS-CoV-2 สายพันธุ์โอมิครอน ได้ตรวจพบแล้วในบางส่วนของโลกในระหว่างกิจกรรมก่อนการประกวด เนื่องจากโรคเริ่มแพร่กระจายไปหลายแห่งทั่วโลก
หะริน หงสกุล
ประวัติ
พล.อ.อ. หะริน หงสกุล เกิดที่อำเภอสันทราย จังหวัดเชียงใหม่ เป็นบุตรของหลวงอนุภาณดิสยานุสรรค์ กับ พระพี่เลี้ยง หวน หงสกุล (2428-2532) ในสมเด็จเจ้าฟ้ามหิดลอดุลเดช กรมหลวงสงขลานครินทร์ จบการศึกษาชั้นมัธยมจากโรงเรียนเทพศิรินทร์ และโรงเรียนนายร้อยทหารบก จากนั้นศึกษาต่อวิชาการบิน  และย้ายไปสังกัดกองทัพอากาศไทย และไปศึกษาต่อวิชาเสนาธิการทหารอากาศ ที่ ประเทศอังกฤษ ขณะมียศเป็น"นาวาอากาศโท"เพื่อเตรียมการจัดตั้งโรงเรียนเสนาธิการทหารอากาศและโรงเรียนนายเรืออากาศของไทย นายทหารที่เดินทางไปศึกษาพร้อมกันในครั้งนั้นคือ นาวาอากาศโท ทวี จุลละทรัพย์ น.ต. สวัสดิ์ โพธิ์วิหคและ น.ต. ละเอิบ ปิ่นสุวรรณ์
การทำงาน
พล.อ.อ. หะริน เคยเป็นผู้ช่วยทูตทหารอากาศประจำกรุงลอนดอน ประเทศอังกฤษ ต่อมามีตำแหน่งทางการทหารสูงสุด เป็นผู้ช่วยผู้บัญชาการทหารอากาศ ได้รับการแต่งตั้งเป็นสมาชิกวุฒิสภาหลายสมัย ได้รับการแต่งตั้งเป็นประธานสภาปฏิรูปการปกครองแผ่นดิน เมื่อ พ.ศ. 2519-2520 ประธานสภานิติบัญญัติแห่งชาติ พ.ศ. 2520-2522 และประธานวุฒิสภา พ.ศ. 2522-2526 เป็นประธานรัฐสภาระหว่าง พ.ศ. 2519-2526
มิสเวิลด์ 2021
ผลกระทบของการระบาดทั่วของโควิด-19
เมื่อวันที่ 14 ธันวาคม ค.ศ. 2021 คาร์ลา ยูเลส ผู้เข้าประกวดจากประเทศอินโดนีเซีย มีผลตรวจโควิด-19 เป็นบวก เพื่อเป็นการป้องกันไว้ก่อน เพื่อนร่วมห้องของเธอ มนสา พาราณาสี ผู้เข้าประกวดจากประเทศอินเดีย และคนอื่นๆ อีกห้าคนถูกจัดเป็นกรณีต้องสงสัย ประธานบริหารองค์กรมิสเวิลด์ จูเลีย มอร์ลีย์ ยืนยันว่าขณะนี้ผู้ได้รับมอบหมายถูกแยกตัวและถูกกักตัวเพื่อสังเกตอาการ และพวกเขาจะไม่อยู่บนเวทีสำหรับการแสดงรอบไฟนอล หากไม่มีผลการตรวจ PCR เป็นลบ
หะริน หงสกุล
การทำงาน
พล.อ.อ. หะริน เป็นนักเขียน มีผลงานการเขียนประจำในหนังสือต่วย'ตูน และได้รับการเชิดชูเกียรตินักเขียนอาวุโส รางวัลนราธิป ประจำปี พ.ศ. 2546
ครอบครัว
พล.อ.อ. หะริน หงสกุล สมรสกับคุณหญิงสว่างจิตต์ หงสกุล (คฤหานนท์) (5 สิงหาคม พ.ศ. 2465 - 19 กันยายน พ.ศ. 2562) อดีตนางสาวไทยประจำปี พ.ศ. 2483 เมื่อ พ.ศ. 2485 มีบุตร 3 คน คือ
มิสเวิลด์ 2021
ผลกระทบของการระบาดทั่วของโควิด-19
เมื่อวันที่ 15 ธันวาคม ค.ศ. 2021 กระทรวงสาธารณสุขของปวยร์โตรีโก ยืนยันว่ามีผู้ป่วยโควิด-19 ที่เป็นบวก 17 รายที่เกี่ยวข้องกับกิจกรรมการประกวดมิสเวิลด์ รวมถึงผู้เข้าแข่งขันและบุคลากรด้านเทคนิค
แถลงการณ์อย่างเป็นทางการระบุว่า ลาวันยา ศิวะชี ผู้เข้าประกวดจากประเทศมาเลเซีย ตรวจพบเชื้อโควิด-19 เป็นบวก โดยประกาศผ่านทางบัญชีอินสตาแกรมทางการของมิสเวิลด์มาเลเซีย เธอจะต้องถูกกักตัวเป็นเวลา 10 วันและจะไม่ได้รับอนุญาตให้ขึ้นเวทีระหว่างรอบชิงชนะเลิศซึ่งเป็นส่วนหนึ่งของแนวทางของกระทรวงสาธารณสุขของปวยร์โตรีโกและมิสเวิลด์ ในรอบชิงชนะเลิศ ซึ่งเดิมกำหนดไว้ 16 ธันวาคม แต่ถูกเลื่อนออกไปในภายหลังและจะจัดขึ้นในวันที่ไม่ระบุ แต่ภายใน 90 วันในปวยร์โตรีโก
ต่อมาเมื่อวันที่ 16 ธันวาคม นักระบาดวิทยา เมลิสซา มาร์ซัน ยืนยันว่าเจ้าหน้าที่ 15 คนและผู้เข้าแข่งขัน 23 คนเป็นเคสที่เกี่ยวข้องกับการประกวดมิสเวิลด์ ในระหว่างการแถลงข่าวของกระทรวงสาธารณสุขของปวยร์โตรีโก เธอเสริมว่าผู้จัดการประกวดตัดสินใจเลื่อนการประกวดออกไป
การจัดประกวดมิสเวิลด์ครั้งที่ 70 จะจัดขึ้นในวันที่ 16 มีนาคม ค.ศ. 2022 และยังคงจัดขึ้นที่จัดขึ้นที่ โฮเซ มิเกล อะกรีล็อต โคลิเซียม ณ เมืองซานฮวน รัฐปวยร์โตรีโก โดยประกาศผ่านบัญชีทางการของมิสเวิลด์บนโซเชียลมีเดีย ในวันที่ 22 ธันวาคม ค.ศ. 2021
เจ้าภาพ
เมื่อวันที่ 8 มีนาคม ค.ศ. 2021 องค์กรมิสเวิลด์ปวยร์โตรีโก ได้ยืนยันว่าการประกวดมิสเวิลด์ครั้งที่ 70 จะมีขึ้นที่เมืองซานฮวน รัฐปวยร์โตรีโก ในวันที่ 16 ธันวาคม ค.ศ. 2021 โดยจะมีผู้เข้าร่วมการประกวดทั้งหมด 97 ประเทศ นับเป็นครั้งที่มีผู้เข้าร่วมการประกวดที่น้อยที่สุดนับตั้งแต่ปี ค.ศ. 2002
การมีส่วนร่วมของซินต์มาร์เติน
เมื่อวันที่ 15 ธันวาคม ค.ศ. 2021 รัฐบาลของซินต์มาร์เติน ได้ประณามอย่างเป็นทางการถึงการมีส่วนร่วมของ ลารา มาเทโอ ในการเข้าร่วมการประกวดมิสเวิลด์ 2021 เจ้าของลิขสิทธิ์การประกวดมิสแอนด์มิสเตอร์ซินต์มาร์เติน ไม่ได้เลือก ลารา มาเทโอ ให้เป็นตัวแทนประเทศ ขณะนี้อยู่ระหว่างการตรวจสอบโดยรัฐบาล
นายกรัฐมนตรี ซิลเฟอเรีย จาค็อบส์ กล่าวว่ารัฐบาลพบว่า ลารา มาเทโอ ได้รับการแต่งตั้งโดยผู้ถือลิขสิทธิ์ของเกาะกัวเดอลุป เพื่อเป็นตัวแทนของซินต์มาร์เติน รัฐบาลซินต์มาร์เตินออกจดหมายอย่างเป็นทางการระบุว่าพวกเขาไม่ได้รับรองให้ลารา มาเทโอ เป็นตัวแทนของซินต์มาร์เตินในการประกวดมิสเวิลด์ 2021 เธอเสริมว่าทางกระทรวงการท่องเที่ยวและกระทรวงวัฒนธรรมของเขตชุมชนแซ็ง-มาร์แต็งในประเทศฝรั่งเศสกล่าวว่าไม่ทราบถึงผู้สมัคร และมั่นใจว่าผู้ชนะของเขตชุมชนจะต้องแข่งขันที่มิสฟรานซ์เท่านั้น
กิจกรรมการแข่งขันที่สำคัญ
ผู้เข้าแข่งขันได้รับมอบหมายให้จัดกลุ่มอย่างเป็นทางการผ่าน มิสเวิลด์ ยูทูบ ชาเนล เมื่อวันที่ 24 พ.ย. 2564
รอบที่ 1
{| class="wikitable sortable" style="font-size: 95%;"
หมายเหตุ: แทนซาเนียและแซมเบีย ไม่ได้รับมอบหมายให้เข้าร่วมการแข่งขันแบบตัวต่อตัว
รอบที่ 2
ผู้ชนะของแต่ละกลุ่มจะแข่งขันกันในรอบชิงชนะเลิศแบบตัวต่อตัวที่ Capitol of Puerto Rico ในวันที่ 9 ธันวาคม ผู้เข้ารอบ 8 คนสุดท้ายได้รับการประกาศอย่างเป็นทางการผ่าน มิสเวิลด์ ยูทูบ ชาเนล เมื่อวันที่ 24 พ.ย. 2564.
ทาเลนต์
การแข่งขันทาเลนต์จัดขึ้นเมื่อวันที่ 4 ธันวาคม 2021
สปอร์ต
การแข่งขันกีฬาจัดขึ้นเมื่อวันที่ 1 ธันวาคม 2021.
นอร์เวย์, เอมีน สตอร์โรด์, มีอาการหอบหืดระหว่างการแข่งขัน ทำให้การแข่งขันที่เหลือล่าช้า. การแข่งขันกีฬาจะเริ่มต้นอีกครั้งในภายหลัง.
ท็อปโมเดล
รอบชิงชนะเลิศท็อปโมเดลได้จัดขึ้นเมื่อวันที่ 6 ธันวาคม 2021
โกตดิวัวร์, โอลิเวีย ยาเซ่, ชนะการแข่งขันท็อปโมเดลและกลายเป็นผู้เข้ารอบแรกของมิสเวิลด์ 2021.
ชุดดีไซเนอร์ยอดเยี่ยม
รางวัล ชุดดีไซเนอร์ยอดเยี่ยมจากประเทศเกาหลี ในงานรอบชิงชนะเลิศท็อปโมเดลของมิสเวิลด์ 2021
มิสมัลติมีเดีย
มิสโกตดิวัวร์ โอลิเวีย ยาเซ ได้รับรางวัลมิสมัลติมีเดีย และได้ผ่านเข้ารอบ 40 คนสุดท้ายของ มิสเวิลด์ 2021 โดยประกาศผ่านบัญชีทางการของมิสเวิลด์บนเฟซบุ๊ก ในวันที่ 21 มกราคม ค.ศ. 2022
บิวตีวิธอะเพอร์โพส
10 โครงการที่ได้รับคัดเลือก ได้แก่ :
ผู้เข้าประกวด
97 ผู้เข้าประกวดที่ได้รับการยืนยัน
กลับมาเข้าร่วม
เข้าร่วมการประกวดครั้งล่าสุดในปี ค.ศ. 2001: เข้าร่วมการประกวดครั้งล่าสุดในปี ค.ศ. 2007: เข้าร่วมการประกวดครั้งล่าสุดในปี ค.ศ. 2015: เข้าร่วมการประกวดครั้งล่าสุดในปี ค.ศ. 2016: เข้าร่วมการประกวดครั้งล่าสุดในปี ค.ศ. 2017: เข้าร่วมการประกวดครั้งล่าสุดในปี ค.ศ. 2018:
การเข้าร่วมประกวดระดับนานาชาติในเวทีอื่น
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
มิสแกรนด์อินเตอร์เนชันแนล
นางงามนานาชาติ
มิสซูปราเนชันแนล
มิสเอิร์ธ
มิสอีโคอินเตอร์เนชันแนล
เดอะมิสโกลบ
มิสทัวริซึมอินเตอร์เนชันแนล
มิสทัวริซึมเวิลด์
มิสอินเดียเวิลด์ไวด์
เรย์นา อูนิเบร์ซัล
มิสแคริบเบียนคัลเจอร์ควีน
มิสเจซีส์ควีนโชว์
มิสบีกินีโมเดล
มิสยุโรป
รถไฟใต้ดินอินช็อน
รถไฟใต้ดินอินช็อน เป็นเส้นทางรถไฟใต้ดินในเมืองอินช็อน ประเทศเกาหลีใต้ ปัจจุบันเป็นส่วนหนึ่งของรถไฟใต้ดินโซล จำนวน 29 สถานี 29.4 กิโลเมตร ดำเนินการโดยบริษัทขนส่งอินช็อน (Incheon Transit Corporation)
ธีฟอินเดอะเทมเพิล
ธีฟอินเดอะเทมเพิล (Thieves in the Temple) เป็นเพลงของพรินซ์ ในปี ค.ศ. 1990 จากอัลบั้มซาวน์แทร็กกราฟิตีบริดจ์ ออกจำหน่ายในวันที่ 17 กรกฎาคม ค.ศ. 1990 เป็นเพลงสุดท้ายที่บันทึกไว้ในอัลบั้ม "Thieves in the Temple" ติดชาร์ตใน US R&B chart และกลายเป็นเพลงฮิตอันดับที่ 6 ในสหรัฐอเมริกา ,อันดับที่ 7 ในสหราชอาณาจักร และยังได้ติดชาร์ตเพลงแดนซ์อันดับที่ 9
แทร็คนี้มีเสียงที่ไม่ซ้ำกัน ที่เริ่มต้นอย่างเงียบ ๆ ในการเล่นคีย์บอร์ดกับสะท้อน และเสียงร้อง ก่อนส่วนหลักของบอมส์ในเพลงที่มีจังหวะซินธ์เบส, ดรัมแมชชีนลัด ทำนองเพลงตะวันออกกลาง และโอเปร่ามีลักษณะคล้ายเสียงร้องเป็นชั้นๆ นอกจากนี้พรินซ์ยังมีตัวอย่างโซโลหีบเพลงเป่าจากการบันทึกเสียงโดย The Chambers Brothers เสียงร้องมีอารมณ์ และกล่าเรื่องการปฏิเสธพรินซ์ และโกหกเขา
อะเลคซันดร์ ดวอร์นีคอฟ
อะเลคซันดร์ วลาดีมีโรวิช ดวอร์นีคอฟ (Александр Владимирович Дворников; เกิด 22 สิงหาคม ค.ศ. 1961) เป็นนายพลของกองกำลังภาคพื้นดินรัสเซีย และเป็นวีรชนแห่งสหพันธรัฐรัสเซีย ในเดือนเมษายน ค.ศ. 2022 ดวอร์นีคอฟได้รับมอบหมายให้ดูแลปฏิบัติการทางทหารระหว่างการรุกรานยูเครนของรัสเซีย ค.ศ. 2022
เกาะพนัก
เกาะพนัก เป็นเกาะในความดูแลของอุทยานแห่งชาติอ่าวพังงา ตั้งอยู่ในตำบลคลองเคียน อำเภอตะกั่วทุ่ง จังหวัดพังงา
เกาะพนักเป็นเกาะขนาดใหญ่ มีถ้ำลอดซึ่งเป็นถ้ำทะเลที่เกิดจากแรงกัดเซาะของคลื่นจนทะลุเป็นโพรงเข้าไปเป็นถ้ำ ภายในมีหินงอก หินย้อย มีแอ่งน้ำตกขนาดเล็กเป็นชั้น ๆ ลดหลั่นกันอยู่ในถ้ำ บางถ้ำมีความสูงกว่าระดับน้ำ จึงต้องใช้วิธีปีนขึ้นไป แต่บางแห่งต้องใช้เรือแคนูพายเข้าไปเท่านั้น ภายในเกาะมีถ้ำหลายถ้ำได้แก่ ถ้ำค้างคาว หรือ ถ้ำแบท เข้าได้เฉพาะช่วงน้ำลง มีระยะทางประมาณ 100 เมตร และมีแสงส่องถึง ถ้ำโกงกาง สามารถเดินเข้าไปได้เมื่อน้ำลงต่ำสุดเท่านั้น พื้นของถ้ำเป็นเลนปนทรายแข็ง ความยาวถ้ำประมาณ 100 เมตร ด้านในมืด ถ้ำไอศกรีม ถ้ำนาค ถ้ำแก้ว ถ้ำปีน และถ้ำที่มีลักษณะเป็นทะเลอยู่ภายใน
คณะแพทยศาสตร์ มหาวิทยาลัยมหาสารคาม
คณะแพทยศาสตร์ มหาวิทยาลัยมหาสารคาม (อังกฤษ : Faculty of Medicine, Mahasarakham University) เป็นหน่วยงานระดับคณะวิชาลำดับที่ 15 ของมหาวิทยาลัยมหาสารคาม ก่อตั้งขึ้นเมื่อวันที่ 21 พฤศจิกายน 2546 เป็นโรงเรียนแพทย์แห่งที่ 3 ของภาคตะวันออกเฉียงเหนือตามการจัดตั้ง และเป็นโรงเรียนแพทย์แห่งที่ 2 ของภาคตะวันออกเฉียงเหนือที่ได้รับการรับรองจากแพทยสภา ถัดจากมหาวิทยาลัยขอนแก่น
ที่ตั้งของคณะแพทยศาสตร์ มหาวิทยาลัยมหาสารคาม อยู่ในเขตพื้นที่ในเมือง (Downtown Campus) พื้นที่เดียวกับโรงพยาบาลสุทธาเวช (โรงพยาบาลมหาวิทยาลัยระดับตติยภูมิขั้นสูง Super Tertiary Care) คณะศึกษาศาสตร์ และคณะสัตวแพทยศาสตร์ เป็นพื้นที่ใจกลางเขตธุรกิจและการเงินของจังหวัดมหาสารคาม ด้านหน้าติดกับถนนนครสวรรค์ สามารถเดินทางมาถึงได้โดย รถยนต์ส่วนตัว และรถโดยสารประจำทาง  (เขตพื้นที่ในเมือง แบ่งเป็น 2 ฝั่งคือ ฝั่งวิทยาลัยวิชาการศึกษาเดิม (คณะแพทยศาสตร์ ศึกษาศาสตร์ สัตวแพทยศาสตร์และโรงพยาบาลสุทธาเวช) กับฝั่งวิทยาลัยคณาสวัสดิ์เดิม (คณะการท่องเที่ยวและการโรงแรม และโรงเรียนสาธิตฝ่ายประถม) โดยมีคลองคะคางเป็นเส้นแบ่งเขต)
การก่อตั้งคณะแพทยศาสตร์
คณะแพทยศาสตร์ มหาวิทยาลัยมหาสารคามได้รับการสนับสนุนให้ก่อตั้งในสมัยของอธิการบดี ศาสตราจารย์(พิเศษ) เภสัชกร ดร.ภาวิช ทองโรจน์ โดยทาบทาม ศาสตราจารย์ นายแพทย์สมพร โพธินาม เป็นประธานในการริเริ่มโครงการจัดตั้งคณะแพทยศาสตร์ มหาวิทยาลัยมหาสารคาม ในวันที่ 21 ธันวาคม 2540 ซึ่งมีแนวคิดให้คณะแพทยศาสตร์ มหาวิทยาลัยมหาสารคามเป็นสถาบันที่เป็นเลิศทางวิชาการด้านเวชศาสตร์ครอบครัว ผลิตบัณฑิตและแพทย์เฉพาะทางด้านเวชศาสตร์ครอบครัวและชุมชนที่มีคุณภาพ ประกอบด้วยคุณธรรมและจริยธรรม สร้างงานวิจัยที่มีคุณค่า เป็นแหล่งอ้างอิงทางวิชาการของท้องถิ่น ประเทศชาติ และนานาชาติและยุทธศาสตร์ที่จะทำให้เกิดผลสำเร็จตามวัตถุประสงค์
ปัจจุบันคณะแพทยศาสตร์ เป็นหน่วยงานนอกระบบราชการในกำกับของมหาวิทยาลัยมหาสารคาม แบ่งการบริหารงานออกเป็นสำนักงานเลขานุการคณะแพทยศาสตร์และงานบริการวิชาการคณะแพทยศาสตร์ ดำเนินการจัดการเรียนการสอน 5 หลักสูตร 7 สาขาวิชา คือ หลักสูตรแพทยศาสตรบัณฑิต (6 ปี) หลักสูตรแพทย์แผนไทยประยุกต์บัณฑิต หลักสูตรวิทยาศาสตรบัณฑิต สาขาวิชาฉุกเฉินการแพทย์ หลักสูตรวิทยาศาสตร์มหาบัณฑิตสาขาวิชาวิทยาศาสตร์สุขภาพ สาขาวิชานวัตกรรมสุขภาพเขตร้อน (นานาชาติ) และหลักสูตรปรัชญาดุษฎีบัณฑิต สาขาวิชาวิทยาศาสตร์สุขภาพ และสาขาวิชานวิทยาศาสตร์สุขภาพ (นานาชาติ)
การก่อสร้างโรงพยาบาล
โรงพยาบาลสุทธาเวช พัฒนามาจาก ศูนย์บริการทางการแพทย์ ซึ่งดำเนินการตั้งแต่วันที่ 1 กรกฎาคม 2547 ณ อาคารประกอบการหอพัก ระหว่างหอพักเชียงยืนและหอพักชื่นชม ภายในเขตมหาวิทยาลัยมหาสารคาม ตำบลขามเรียง ต่อมาเมื่อวันที่ 6 กุมภาพันธ์ 2549 ได้เปิดศูนย์บริการทางการแพทย์แห่งที่ 2 ณ ที่ทำการคณะแพทยศาสตร์ อาคารศูนย์บริการทางการแพทย์ ตำบลตลาด อำเภอเมือง จังหวัดมหาสารคาม และมีแผนการพัฒนาศูนย์บริการทางการแพทย์แห่งที่ 2 เป็นโรงพยาบาลคณะแพทยศาสตร์ของมหาวิทยาลัย โดยได้เริ่มก่อสร้างอาคารศูนย์บริการทางการแพทย์และศูนย์วิจัยเฉลิมพระเกีรยติขึ้นเมื่อวันที่ 16 ตุลาคม 2552 แล้วเสร็จวันที่ 15 มีนาคม 2556 ใช้เงินงบประมาณแผ่นดินร่วมกับเงินรายได้ของมหาวิทยาลัยมหาสารคาม รวมทั้งสิ้น 279,538,600 บาท (สำหรับเครื่องมือ อุปกรณ์การแพทย์ และการปรับปรุงตกแต่งห้องพิเศษ) และได้รับความร่วมมือจากแรงศรัทธาของชาวจังหวัดมหาสารคามและจังหวัดใกล้เคียงร่วมบริจาคเพิ่มเติมจากเงินงบประมาณอาคาร โดยใช้ชื่อในขณะนั้นว่า "ศูนย์บริการทางการแพทย์และศูนย์วิจัยเฉลิมพระเกียรติ" ซึ่งเป็นชื่อในขั้นตอนของการของบประมาณและในภายหลังได้พัฒนามาเป็น"โรงพยาบาลคณะแพทยศาสตร์ มหาวิทยาลัยมหาสารคาม" ในเวลาต่อมา
ในวันที่ 26 พฤศจิกายน 2558 โรงพยาบาลคณะแพทยศาสตร์ มหาวิทยาลัยมหาสารคาม ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลว่า“สุทธาเวช” หมายถึง โรงพยาบาลซึ่งพร้อมด้วยการแพทย์อันดีงาม และพระราชทานพระราชานุญาตให้เชิญอักษรพระนามาภิไธย “ส.ธ.” ประดับที่ป้ายชื่อโรงพยาบาลด้วย
การเปิดโรงพยาบาล
วันอังคาร ที่ 22 มีนาคม 2559 เวลา 14.35 น. สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินโดยรถยนต์พระที่นั่ง จากอาคารพลศึกษา มหาวิทยาลัยมหาสารคาม ไปยังโรงพยาบาลสุทธาเวช คณะแพทยศาสตร์ มหาวิทยาลัยมหาสารคาม ทรงกดปุ่มไฟฟ้าเปิดแพรคลุมป้ายชื่อ “โรงพยาบาลสุทธาเวช คณะแพทยศาสตร์” ทรงทอดพระเนตรนิทรรศการผลการดำเนินงานของคณะแพทยศาสตร์ และทรงลงพระนามาภิไธยในแผ่นศิลา ถือเป็นการเปิดใช้งานโรงพยาบาลสุทธาเวชอย่างเป็นทางการ
สัญลักษณ์
ตราประจำคณะแพทยศาสตร์ มหาวิทยาลัยมหาสารคาม คือ พญานาค 2 ตนลำตัวพันกัน ตรงกลางเป็นตราโรจนากร อยู่ในวงกลมสีเขียวพร้อมชื่อคณะและปีที่ก่อตั้งทั้งภาษาไทยและภาษาอังกฤษ
สัญลักษณ์ประจำคณะแพทยศาสตร์ มหาวิทยาลัยมหาสารคาม คือ คทาคาดูเซียส เป็นคทาสั้นที่มีงูสองตัวพันกันเป็นเกลียวขึ้นมา (สำหรับมหาวิทยาลัยมหาสารคาม ใช้พญานาคแทนงู แสดงถึงความยิ่งใหญ่และการเคารพบูชาพญานาคของคนในภูมิภาคนี้) โดยคทาคะดูเซียส เป็นไม้เท้าของเทพเฮอร์มีส ตามตำนานเทพของกรีก หรือเทพเมอร์คิวรี ในตำนานเทพของโรมัน มีรูปเป็นไม้เท้ามีปีกหนึ่งคู่ และมีงูสองตัวเลื้อยกระวัดพันอยู่ตั้งแต่ด้ามจนปลาย เป็นสัญลักษณ์ของการค้า การอาชีพ และกิจการอื่น ๆ ที่เนื่องด้วยเทพเฮอร์มีส ตลอดจนเป็นสัญลักษณ์ทางการแพทย์
สีเขียว
หน่วยงานภายในคณะ
คณะแพทยศาสตร์ มหาวิทยาลัยมหาสารคาม แบ่งการบริหารหน่วยงานภายในดังนี้
ภาควิชา
คณะแพทยศาสตร์ มีหน่วยงานเทียบเท่าภาควิชา ดังนี้
หลักสูตรการศึกษา
ปัจจุบัน คณะแพทยศาสตร์ มหาวิทยาลัยมหาสารคาม เปิดทำการเรียนการสอนใน 5 หลักสูตร 8 สาขาวิชา ดังต่อไปนี้
สีประจำหลักสูตร
สีเขียวใบไม้ สีเขียวไพล สีเขียวตั้งแช (สีเขียวเวอร์ริเดียน) สีเขียวเข้ม
หลักสุตรแพทยศาสตรบัณฑิต
คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่
โดยคณะเปิดรับเฉพาะนักเรียนที่มีภูมิลำเนาในเขตพื้นที่ 9 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม สกลนคร บึงกาฬ และ หนองบัวลำภู
เจ้าชายญองยาน
เจ้าชายมหาสีหสุระธรรมราชา (မဟာသီဟသူရဓမ္မရာဇာ,Mahāsīhasūra dhammarājā; 27 ตุลาคม 2355 - 4 เมษายน 2382) หรือ เจ้าชายญองยาน (ညောင်ရမ်းမင်းသား) เป็น ทายาทผู้มีสิทธิโดยตรง หรือรัชทายาทของพม่า และพระราชโอรสของ พระเจ้าจักกายแมง และพระมเหสีของพระองค์ ชินพยูเม
คณะแพทยศาสตร์ มหาวิทยาลัยมหาสารคาม
หลักสูตรอื่นๆ
คณะแพทยศาสตร์ มหาวิทยาลัยมหาสารคาม มีเกณฑ์การรับบุคคลเข้าศึกษาในหลักสูตรการแพทย์แผนไทยประยุกต์บัณฑิต และวิทยาศาสตรบัณฑิต สาขาฉุกเฉินการแพทย์ ทั้งสิ้น 5 โครงการ ได้แก่
การรับเข้าศึกษาในระดับปริญญาโท มีรายละเอียดดังต่อไปนี้